-Ի վերջո, միաժամանակ բոլորի երազանքներն իրականացնելու համար պետք է խենթի պես ջանայի: Վեց տարեկանում սկսեցի անգլերեն սովորել: Եթե միայն դրանով ավարտվեր գործը, խնդիր չէր լինի, բայց հաջորդ տարի ֆրանսերեն սովորեցնելու համար մասնավոր ուսուցիչ վարձեցին: Ինը տարեկանում, չնայած ընդհանրապես կապ ու տաղանդ չունեի, մի տարի ստիպեցին ջութակ նվագել: Դրանից հետո մեր տան մոտերքում սահադաշտ բացվեց, ու մորաքույրներս ցանկացան, որ չմշկասահքով զբաղվեմ, որովհետև իրենց դուր էր գալիս ինձ պատկերացնել փայլուն զգեստներով սալտո կատարելիս: Եվրոպայի չեմպիոն դառնալով՝ սահադաշտի վրա մեր հիմնն էի հնչեցնելու: Կատարինա Վիտտի թուրքական տարբերակը ես էի լինելու: Վերջը ի՞նչ եղավ: Սառույցին հետույքիս վրա ընկա: Սառույցի վրա չմուշկների ճզզոցից դեռ փշաքաղվում եմ: